En cas de canvi de titular o de domicili de les empreses cal demanar una nova sol·licitud d'autoritzacio.
Quan l'autorització és per al transport de carn d'ungulats domèstics per a l'elaboració justificada tecnològicament de productes específics, s'ha de sol·licitar-la abans de realitzar el primer transport a un nou establiment, per a cada tipologia d'espècie i per a cada establiment de destí.
Juntament amb la sol·licitud cal adjuntar la documentació següent:
Un cop presentada la sol·licitud, juntament amb la documentació necessària, l'empresa d'origen de la carn rebrà una notificació amb la taxa que s'ha d'abonar segons la normativa vigent.
Els establiments ubicats al municipi de Barcelona han de realitzar el pagament de les taxes mitjançant transferència bancària al compte corrent de l'Agència de Salut Pública de Barcelona (ASPB) ES11-2100-3000-17-2201727139.
Els escorxadors i les sales d'especejament annexes han de disposar d'autorització sanitària de funcionament i estar inscrits en el Registre sanitari d'indústries i productes alimentaris de Catalunya (RSIPAC) i en el Registre general sanitari d'empreses alimentàries i aliments (RGSEAA).
Les indústries destinatàries han d'estar inscrites en l'RSIPAC i en l'RGSEAA.
Si el destinatari és un establiment minorista ha d'estar inscrit en el registre municipal corresponent.
A banda del compliment dels requisits establerts als reglaments (CE) 852/2004 i 853/2004 i en relació amb l'aplicació de l'excepció, els operadors han de complir una sèrie de condicions com a garantia de seguretat del procés.
Quan l'autorització se sol·liciti per destinar les carns a elaborar productes específics [1] amb justificació tecnològica, els establiments han de complir les condicions següents:
1 Condicions de l'establiment emissor (escorxador o sala de desfer annexa)
2 Condicions de l'establiment receptor (indústria càrnia / establiment minorista de la carn)
Per a consultes tècniques, diferenciades dels dubtes estrictament administratius i de procediment que seran atesos a través de les OGE o el 012, us podeu adreçar als telèfons següents de la Secretaria de Salut Pública del Departament de Salut i per a les empreses o els establiments ubicats al municipi de Barcelona, al telèfon de la Direcció de Protecció de la Salut de l'Agència de Salut Pública de Barcelona.
La sol·licitud i la documentació requerida es poden presentar directament davant les oficines de gestió empresarial (OGE), i es recomana que es faci de manera preferent.
Per consultar la ubicació de l'oficina més propera, podeu trucar al telèfon d'informació de la Generalitat de Catalunya (012) o bé visitar la web del Canal Empresa.
D'acord amb el que disposa l'article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya, així com l'article 16 de la Llei 39/2015, d'1 d'octubre, del procediment administratiu comú de les administracions públiques, també es poden presentar a qualsevol registre de l'Administració de la Generalitat, dels organismes i de les entitats públiques vinculats o que en depenen.
Podeu informar-vos de les oficines de registre pròpies i les concertades de la Generalitat de Catalunya trucant al 012 o consultant la pàgina web Cercador d'oficines de registre.
El document que acredita l'autorització es tramet per la via de notificació que correspongui d'acord amb la Llei 39/2015, d'1 d'octubre, del procediment administratiu comú de les administracions públiques a les raons socials titulars dels establiments d'origen i els de destí, en cas d'elaboració de productes específics amb justificació tecnològica.
Si no s'ha dictat resolució expressa, la sol·licitud s'entén estimada transcorregut el termini de tres mesos des de la data de presentació al servei de protecció de la salut corresponent de l'Agència de Salut Pública de Catalunya o a l'Agència de Salut Pública de Barcelona.
En cas de canvi de titular o de domicili de les empreses cal sol·licitar una nova autorització.
En el transcurs de la tramitació de l'expedient, l'autoritat sanitària competent pot requerir tota la documentació complementària que consideri necessària per comprovar el compliment dels requisits generals i específics exigibles d'acord amb la legislació sanitària general i específica aplicable, així com efectuar la visita de comprovació.